NETFLIX-DOKUMENTTISARJA
MARRASKUU 2002
SARAH SMITH ON OLLUT KADOKSISSA -
JA ROBERT FREEGARDIN KONTROLLIN ALAISENA YHDEKSÄN VUOTTA
Hän on kuin neula heinäsuovassa.
Toivoin näkeväni Sarahin vielä, mutten tiennyt, näkisinkö.
Hän on jossain.
ENGLANTI
Vain Rob tiesi, missä olin.
Minulla ei ollut ystäviä, perhettä, rahaa, henkilöllisyyttä.
Noudatin vain ohjeita.
Vapaata tahtoa ei ollut.
Rob sanoi, että meitä uhattiin yhä -
ja että hän veisi minut MI5:n turvataloon,
mutten saanut nähdä, missä se oli.
Minulle sanottiin, että minun piti pysyä kylpyhuoneessa -
täysin hiljaa, ja että Rob lukitsisi minut sinne.
HUIJAUKSEN MESTARIT
Kylpyhuoneessa oli pienet ikkunat.
Mahduin juuri ja juuri makaamaan kylpyammeen vieressä lattialla.
Se oli vankila.
Minulta vietiin pikkuhiljaa kaikki.
Olin katkaissut suhteet läheisiini.
Jos olisin voinut tehdä itsemurhan, olisin sen luultavasti tehnyt.
Kuvitelkaa suurin näkemänne nälkä ja kertokaa se suuremmaksi.
Eräänä päivänä Rob ilmestyi kylpyhuoneeseen.
Hän kysyi, halusinko olla hänen tyttöystävänsä.
Hän halusi seksiä.
Minulta oli viety ruoka,
vapaus -
ja vapaa tahto,
joten pienikin mahdollisuus, että kohteluni kohentuisi -
oli kokeilun arvoinen.
Menetettävää ei ollut.
LONTOO
Normaaleilla ihmisillä on jalanjälki.
He käyvät lääkärissä tai hammaslääkärissä. Heillä on työ, tulot ja pankkitili.
Sarahin olinpaikasta ei ollut jälkeäkään. Hänellä ei ollut lainkaan jalanjälkeä.
Samaan aikaan Kim Adams, Yhdysvaltain kansalainen,
aikoi naida Robert Freegardin.
Yhtäkkiä hän katkaisi suhteet ystäviinsä,
eikä kukaan tiennyt, missä hän oli.
Keksin alkaa nauhoittaa puheluita -
Freegardin, Kimin ja tämän vanhempien välillä.
Ensin Freegard ei vastannut puheluihin.
Yhtäkkiä hän vastasi.
Haloo.
Hei, Robert.
Hei, John. Miten menee? -Hienosti. Entä itselläsi?
No, palasin juuri Lontoosta.
Olen ollut Lontoossa hoitamassa asioita. -Niin, niitä brittihallinnon juttujako?
Niin.
Robert Freegard kertoi olevansa MI5:n turvallisuusagentti.
Hän aikoi ottaa Kimin siipensä alle -
ja kouluttaa tämän vakoojaksi.
Kim oli vakoojakoulussa.
Onko koe vaikea?
Todella vaikea. Standardi on ISO 9002, joka on…
tuota…
Sitä on vaikea selittää, mutta se on laaduntarkkailua -
brittistandardeilla, ja kaikki riippuu kokeiden läpäisystä.
Tuota… Valitettavasti Kim ei läpäissyt koetta.
Kim epäonnistui kokeissa kahdesti.
Minusta -
taisin vaatia Kimiltä liikaa.
Jos hän epäonnistui kahdesti, tuskin hän onnistuu kolmannella kerralla.
Nyt Freegard asettaa syötin.
Tätä hän on odottanut.
Ikävää tässä on se,
että meidän on maksettava uudesta kokeesta.
Rehellisesti olemme…
Anteeksi kielenkäyttöni, mutta olemme täysin kusessa.
Kerrohan, paljonko se maksaa.
2 200 puntaa.
Se on täyttä hulluutta.
Freegardin valheet ovat niin -
lennokkaita,
että niitä melkein uskoo.
Kävin paikalla katsomassa, saisimmeko lisää aikaa,
koska en saa rahaa mistään.
Freegard väittää maksavansa leijonanosan Kimin vakoojakoulusta.
Maksoin etukäteen 61 000. En saanut sen enempää.
61 000 puntaako?
Niin. -Englannin puntaa.
Minulla ei ole enempää. Kaikki meni.
Hän käyttää sitä keinona saada Kimin vanhemmat maksamaan osuutensa.
Tässä vaiheessa kielsin Kimin vanhempia -
antamasta hänelle rahaa.
Ymmärrän. Yritän työstää asiaa, mutta minä…
Meillä ei ole aikaa, John.
Jos emme hae kokeeseen uudelleen tiistaihin mennessä,
sitten emme voi suorittaa sitä uudelleen.
En pyydä sinulta rahaa tai apua.
Kerron vain rehellisesti, että soitin pankkiin -
ja käytin kaikki rahani.
Ne 61 000 puntaa olivat viimeiset pennoseni.
Pidä yksi asia mielessä.
Jos haluat auttaa, mikä on hyvin kunniallista,
meillä on aikaa tiistaihin saakka hoitaa tämä koe.
Selvä.
Ja sehän on hyvin… -Lyhyt varoitusaika.
Emme voi…
Tuota… -Niin.
Sitä ei voi suorittaa ennen maksua.
Freegardista tuli yhä epätoivoisempi,
ja hänen epätoivonsa ilmaistaan Kimin kautta.
Hyvää äitienpäivää. -Kiitos.
Mitä kuuluu? -Hyvää. Entä itsellesi?
Minulla oli paska viikko. -Miksi?
Koska en päässyt koetta taaskaan läpi. -Vitsailetko?
Tilanne alkaa huolestuttaa, sillä Kim on tolaltaan.
Robert on minulle vihainen kokeen takia.
Keskustelussa oli virheitä.
Osa Kimin kommenteista vaikutti -
käsikirjoitetulta.
Jos epäonnistun taas, meidän on maksettava koulutuksesta,
ja se on tuhansia.
Sitten tarina muuttuu.
Nyt hän tarvitsi rahaa auton korjaamista varten.
Hän kertoi äidilleen, että mekaanikko oli vienyt hänen passinsa.
Ei hän voi.
Mikset soittanut poliisille? -Koska Ranskassa on typerä laki.
Nyt minun on maksettava -
1 700 dollaria -
saadakseni passini takaisin.
Soita suurlähetystöön. -Ei se mitään tee.
Tietenkin tekee. Sitä varten se on.
Se auttaa amerikkalaisia pulassa. Olet pulassa.
Tilanne muuttuu hänelle epävakaammaksi ja vaarallisemmaksi.
Nauhoituksista kävi ilmi, että Freegard ja Kim olivat Euroopassa.
Ja Sarah oli yhä kateissa. Hänet piti löytää.
Freegardista oli etsintäkuulutus.
Mutta jotenkin hän matkusti maasta toiseen huomaamatta.
Ehkä hänellä oli väärennetyt asiakirjat. Emme tienneet.
Tarkkailimme pankkitilejä ja näimme, missä rahaa käytettiin.
Saksassa, Itävallassa, Ranskassa ja Britanniassa.
Freegard ja Kim kulkivat kaupungista ja maasta toiseen.
He oleskelivat niissä vain pari yötä.
Oli selvää, että Freegard halusi pitää hänet liikkeessä,
jotta heitä ei saataisi kiinni.
Hän ei nostanut rahaa kaupungissa, jossa oli,
vaan ajoi toiseen kaupunkiin. -He käyttivät peitenimiä.
He eivät rekisteröityneet oikeilla nimillä.
Emme löytäneet heitä, joten meidän piti houkutella heidät luoksemme.
Keksimme siis tapaamisen, jonka houkutteena oli 10 000 dollaria.
Se oli ansa.
Kimin äiti, Ann, matkustaisi Lontooseen ja tapaisi heidät lentokentällä.
Me pidättäisimme Freegardin ja pelastaisimme Kimin.
Löytäisimme Sarahin löydettyämme Freegardin.
Ja ties kuinka monta muuta uhria.
Hän tarttui syöttiin, ja he palaisivat Lontooseen.
Selvä, se on…
Tuota…
Se on hyvä. Naurat tälle, mutta…
Aloitetaan tärkeimmästä. Saanko halata sinua, kun tapaamme?
Tämä on ollut traumaattista aikaa, ja minä todella…
Haluaisin halata sinua. -Eiköhän se käy.
"Saanko halata sinua?"
Se on karmivaa.
Sitten Freegard yllätti meidät.
En ole käynyt Heathrow'lla…
Niin. -Kuka…
Kuka tapaa minut ja missä?
En tiedä, tapaako Kim sinut, vai minä,
vai jopa ystävämme, mutta… -Ystäväkö?
Joku, johon me…
Jos me emme pääse paikalle jostain syystä, mutta…
Lennätkö terminaali 3:een vai 4:ään? -Mitä?
Se oli hälyttävää.
Jos ystävä tulee, missä Kim on?
Onko hän turvassa?
Mutta siinä vaiheessa olimme sitoutuneet suunnitelmaan -
ja se piti hoitaa.
23. TOUKOKUUTA 2003
Kimin äiti lensi Lontooseen.
Hän oli tietenkin hermostunut.
Mutta olimme varmoja, että hän onnistuisi.
Operaation päivänä paikalla oli kaksi ryhmää.
Olin partioajoneuvossa valvontaryhmän johtajan kanssa.
Olin autossa. Kuulin kaiken radiosta.
Suur-Lontoon poliisista oli noin tusina poliisia -
seuraamassa Kimin äitiä terminaalissa.
Autoissa oli muitakin poliiseja.
Toinen tusina poliiseja siviilivaatteissa -
piti silmällä Starbucksia, jossa Freegardin piti tavata Kimin äiti.
Suunnitelmana oli, että Kimin äiti kävelisi tuloaulaan,
ja Kim ja Freegard olisivat siellä vastassa.
Sitten pidätysryhmä pidättäisi Freegardin ja noutaisi Kimin.
Mutta suunnitelma meni hieman -
pieleen.
Kimin äiti odotti matkatavara-aulassa.
Kuulin radiosta, että Ann käveli terminaalissa -
muiden Phoenixista saapuneiden matkustajien kanssa.
Poliisit yrittivät paikantaa Freegardia Starbucksin luona.
Hän saattoi piileskellä -
tarkkailemassa, oliko Ann poliisien seurassa.
Kaikki muut lennolla saapuneet olivat nyt tuloaulassa.
Freegardia ei näkynyt,
ja minun piti päättää, lähettäisinkö Annin aulaan.
Päätin tehdä sen.
Kaikki olivat asemissa valmiina.
Se oli tehtävä.
Ann lähestyi Starbucksia,
eikä Freegardia näkynyt.
Olimme huolissamme, ettei hän tulisi.
Eräs valvontaryhmä kertoi,
että tuloaulassa oli oudosti käyttäytyvä mies.
Hän katseli heijastuksia kauppojen ikkunoissa.
Hän oli selvästi hermostunut.
Oudosti käyttäytyvä mies oli Freegard.
Näimme Freegardin, mutta Kim ei ollut hänen kanssaan.
Missä hän on?
Sitten Kimin äiti ja Freegard tapasivat.
Ja yllättäen -
Kimin äiti päätti poistua Freegardin luota.
Tätä emme suunnitelleet.
Hän käveli vessaa kohti.
Pelkäsikö hän?
Emme tienneet.
Kimin äiti soitti vessasta.
Hän oli selvästi tolaltaan.
Hän ei toiminut ohjeiden mukaan.
Tilanne oli liikaa hänelle.
Freegard oli kertonut, että Kim oli parkkihallin -
ylimmässä kerroksessa odottamassa.
En tiennyt, oliko se totta,
mutta olimme suunnitelleet tätä kuukausia, ja Kimin äiti puuhaili omiaan.
Mitä kauemmin Kimin äiti on poissa näkyvistä,
sitä epäilevämmäksi Freegard voisi tulla.
Hän voisi paeta.
Kehotin häntä menemään Freegardin mukaan.
Sitten Kimin äiti tuli vessasta ja liittyi Freegardin seuraan.
He lähtivät terminaalista kohti parkkihallia.
Mutta emme olleet varmoja, oliko Kim siellä.
Siirsin pidätysryhmäni parkkihalliin.
Pysykää asemissa.
Valvontaryhmän mukaan ajoneuvossa oli nainen odottamassa.
Kuulin Bobin huutavan radiopuhelimeen.
Menkää!
Freegard pantiin käsirautoihin.
Ja toinen poliisi auttoi Kimin autosta.
Näin nyt Kim Adamsin ensimmäistä kertaa,
ja hän oli tolaltaan.
Hän oli hämmentynyt.
En tiedä, tiesikö hän, keitä olimme, mutta hän näki äitinsä.
Kun Freegardia vietiin pois,
hän huudahti Kimille: "Rakastan sinua."
Kuukausien suunnittelun jälkeen nappasimme hänet viimein.
SUUR-LONTOON POLIISI
CHARING CROSSIN POLIISIASEMA
Valmistauduin kuulusteluun päiviä.
SIEPPAUS/VAPAUDENRIISTO/PETOS
Tiesin kaikki todisteet häntä vastaan.
Mille valtion virastolle työskentelet?
En kommentoi.
Kimberly Adams kertoi vanhemmilleen -
käyneensä vakoojakoulua.
Mikä on vakoojakoulu?
En kommentoi.
Miksi hän epäonnistui vakoojakokeissa? -En kommentoi.
Siksihän pyysit herra Adamsilta 60 000… dollaria vai puntaa?
En kommentoi.
Freegard luuli pääsevänsä vapaaksi, jos pysyisi vaiti.
SIEPPAUS/VAPAUDENRIISTO
Kuulustelunne on farssi, täyttä roskaa, täyttä paskaa.
Luuletko todella,
että olisin 21-vuotiaana pystynyt kertomiisi tekoihin?
Poliisi kysyi, mitä 10 vuotta sitten kadonneelle Sarah Smithille tapahtui.
Hän kieltäytyi kertomasta, missä Sarah oli.
Kun Freegard tutkittiin asemalla, häneltä löydettiin paperinpala,
jossa oli Ronnien puhelinnumero -
sekä Buffalo Hotelin avaimet Ranskan Alpeilta.
Se herätti huomioni,
sillä tiesin FBI:n jäljittäneen puheluita kyseisestä hotellista.
Lähdimme Ranskan Alpeille.
Huone oli täynnä.
Kalliita miesten kenkiä ja rannekelloja.
Sieltä löytyi myös lukittu matkalaukku.
Kyseisestä matkalaukusta löytyi passeja, kirjeitä,
luottokortteja ja ajokortti, jotka kaikki kuuluivat muille naisille.
Se oli todisteiden aarrearkku.
Arvelimme, että oli muitakin naisia,
jotka ehkä tarvitsivat apuamme.
Papereiden joukossa oli Renata Kisterin asiakirjoja.
Pohdimme hetken ja päättelimme Renatan olevan Ronnie,
jonka numero oli paperinpalalla.
Eräänä päivänä Scotland Yard soitti minulle.
Bob kysyi, tunsinko Rob Freegardin.
MI5-TARINA
Sydämeni hakkasi.
Robert oli kehottanut minua -
olemaan paljastamatta mitään, jos joku mainitsisi hänen nimensä.
Yritimme rohkaista häntä puhumaan meille, mutta hän oli vastahakoinen.
Hän kysyi, miten selittäisin sen, että heillä oli asiakirjani.
Hän suostui tulemaan.
Poliisiasemalla selitin, että tapasin Robert Freegardin -
autoliikkeessä vuonna 2000.
Hän suostutteli minut ostamaan uuden auton.
Robert kertoi olevansa oikeasti vakooja.
UUSI LUOTTOKORTTISI
Kolmen vuoden aikana menetin hänelle noin 20 000 puntaa,
jonka Rob lupasi maksaa takaisin, mutta hän katosi.
Eräänä päivänä Rob soitti minulle -
kertoen, että hänen ystävänsä -
tarvitsi turvallisen asuinpaikan.
Hän onnistui vakuuttamaan minut, että ystävästä olisi apua.
Joten suostuin siihen, että nainen asuisi kanssani.
Renatan mukaan Freegard toi naisen hänen luokseen,
ja että nainen oli nyt hänen siivoojansa.
Naisen nimi oli Carrie.
Kun Carrie saapui, en tiennyt hänestä mitään.
Hänellä ei ollut papereita.
Jos hän näki kamerani, hän vältteli joutumasta kuviin.
Se oli kummallista.
Mutta onnistuin ottamaan yhden kuvan hänestä.
Kun Renata näytti kuvan Carriesta,
tämän kasvot eivät näkyneet kunnolla.
Mutta väritys, pituus ja ikä täsmäsivät Sarahiin.
Emme vain olleet täysin varmoja.
SARAH OLI OLLUT KADOKSISSA 10 VUOTTA
Sitä ei luovuta.
Sitä odottaa ja toivoo johtolankaa,
muttei luovuta.
Meidän piti jututtaa Carrieta.
Emme uskoneet hänen avaavan ovea, joten Renata soitti hänelle.
Sanoin: "Hei, Carrie. Lukitsin itseni ulos.
Voisitko avata oven ja antaa avaimet?"
Sydämeni hakkasi.
On stressaavaa valehdella jollekulle.
Paineet olivat kovat.
Minun piti olla valmis kaikkeen.
En tiennyt, lähettäisinkö hänet vankilaan vai pelastaisinko hänet.
En tiennyt, mitä seuraavaksi tapahtuisi.
Päätin sanoa kaksi sanaa: "Hei, Sarah."
En ollut ollut Sarah moneen vuoteen.
Olin käyttänyt vain muita nimiä.
Tekosyiden esittäminen ja pakeneminen oli ohjelmoitu minuun.
Jäin paikalle vain, koska Renata oli tukenani.
Kerroin hänelle, että kaikki oli ollut valetta,
miten Rob ei ollut vakooja,
että kaikki oli ollut aina valetta ja että hän lähtisi mukaani.
Siinä oli paljon käsiteltävää.
Koko maailmani kääntyi ylösalaisin ja lattia repesi altani.
Olin tuhlannut kaiken turhaan.
Voitko todistaa työskenteleväsi MI5:lle?
Meidän piti noudattaa ohjeita.
Vasta kun minut vietiin poliisiasemalle,
ja minulle kerrottiin Robin teoista -
ja kuinka moni muu oli mukana,
aloin ymmärtää, että se oli totta.
Ymmärsin tuhlanneen urani,
perheeni ja ystäväni täysin syyttä.
Ei ole sanoja kuvaamaan,
kuinka kukistettu oloni oli.
Sitten he soittivat perheelleni.
Pelkäsin, etteivät he haluaisi minua tai he eivät antaisi anteeksi.
Se, mitä olin tehnyt oli -
mahdotonta hyväksyä, anteeksiantamatonta.
He olivat onnellisia.
Veljeni tuli hakemaan minut poliisiasemalta.
En voinut uskoa, että hän oli siinä ja että he halusivat minut.
Kun hän tuli sisään,
hän näytti kamalalta.
Häneltä oli viety koko hänen itsevarmuutensa.
Hänellä oli yllään kaikki omistamansa.
Hänellä oli laukku,
jossa oli homeinen leivänkuori -
eikä juuri muuta.
Kaiken tekemäni jälkeen he halusivat minut takaisin.
Ei sitä voi olla vihainen. Hän on perhettä.
Hän on lihaa ja vertani.
Oli -
helpottavaa kymmenen vuoden jälkeen olla siinä pisteessä.
PARANTUMATON SAIRAUS
Tutkimuksemme paljastivat, että Robert Freegardilla oli monia uhreja.
Hän nälkiinnytti Elizabeth Richardsonin ja pakotti tämän elämään kaduilla.
Leslie Gardener oli hänen kanssaan kuusi vuotta ja menetti rahansa.
Hotel Buffalossa oli brasilialaisen naisen tavaroita.
Häntä emme löytäneet.
Maria Hendy. He olivat yhdessä yhdeksän vuotta.
He saivat kaksi lasta.
Rob oli väkivaltainen häntä kohtaan.
Hän löi Mariaa niin kovaa, että tältä irtosi hampaita.
On mahdollista, että on muitakin naisia, joita emme vain löytäneet.
KESÄKUUSSA 2005 FREEGARD JOUTUI OIKEUTEEN -
SIEPPAUKSESTA, VARKAUDESTA JA PETOKSESTA
Hän kiisti syytteet sieppauksesta, pahoinpitelystä ja varkaudesta.
Hänen väitetyt uhrinsa antavat todisteita lähiviikkoina.
Olin huolissani todistamisesta,
mutta en halunnut hänen tekevän tätä muille.
Puolustuksen kysymyksistä -
oli selvää, että hän yritti syyttää minua.
Hän osaa väännellä totuutta.
Pidimme toisiamme käsistä kuullessamme tuomion.
Huijari, joka esitti MI5-vakoojaa
varastaakseen lähes miljoonan uhreiltaan, on tuomittu elinkautiseen.
Tuomarin mukaan 34-vuotias Robert Hendy-Freegard -
oli käyttänyt viehätysvoimaansa ajaakseen uhrinsa epätoivoon.
6. SYYSKUUTA 2005 -
ROBERT FREEGARD TUOMITTIIN ELINKAUTISEEN VANKEUTEEN
Olimme kaikki sitä mieltä, että oikeusjärjestelmä toimi.
Menimme yhdessä paukuille -
ja juhlistimme hänen tuomiotaan.
Hän pilasi minun ja monen muun elämän -
ja saa ansionsa mukaan.
En halunnut tapahtumien määrittelevän minua -
loppuelämäni ajan.
Perheeni ei maksanut puolta miljoonaa, jotta kärsisin loppuelämäni.
Esittämällä vakoojaa hän saattoi kontrolloida ihmisiä.
Hän ei ollut vakooja. Hän oli säälittävä, julma ihminen.
Mutta sitten asia meni hovioikeuteen.
HUHTIKUUSSA 2007 FREEGARD VALITTI TUOMIOSTAAN
Asianajajien mukaan uhreja ei siepattu.
He saattoivat lähteä milloin vain.
Jotta kyseessä olisi sieppaus hovioikeuden mukaan,
tarvittiin jonkinlainen vapaudenriisto.
Robert Hendy-Freegard sai kaadettua sieppaustuomionsa.
Hänen elinkautisensa on kumottu.
Koska Freegard vangitsi uhrinsa psykologisesti -
eikä fyysisesti, hän ei syyllistynyt sieppaukseen.
TOUKOKUUSSA 2009 FREEGARD VAPAUTETTIIN VANKILASTA
Hän vapautui pienen yksityiskohdan takia,
mikä on naurettavaa.
On täysin järjetöntä, että joku niin selvästi syyllinen -
päästettiin vapaaksi.
Saiko hän opetuksen?
Freegard ei ollut yksiulotteinen nero.
Hän käytti uhreihinsa pakkokeinoa.
Hän on psykopaatti.
Hän tietää vain yhden tavan elää -
eli valehtelun, huijaamisen,
hyväksikäytön ja muiden rahojen tuhlaamisen.
Pelkäsin, että hän tekisi tämän uudestaan.
Äiti on yhä Robertin kanssa.
Poliisi kuulusteli äitiä, ja tämä sanoi tietävänsä, kuka Robert on.
Ehkä hän on onnellinen, mutta sain äidin ystäviltä viestejä.
He haluavat tietää, onko hän kunnossa.
Etenkin yksi ystävä on huolissaan.
Äiti oli ollut yhteydessä häneen ja pyytänyt rahaa.
Lähes epätoivoissaan.
Ystävä vastasi, ettei antaisi rahaa,
mutta mikäli äiti oli pulassa, ystävä hakisi hänet ja auttaisi häntä.
Äiti katkaisi siteet häneen.
En tiedä, mitä tehdä.
Halusimme vain äidin olevan turvassa ja onnellinen.
SYYSKUU 2020
Saatan olla entinen aviomies, mutta en ole lasten entinen isä.
Minä näen lapseni ilman äitiään.
Jos en taistele Sandran puolesta, kuka sitten?
Hänellä ei ole sisaruksia. Hänen vanhempansa kuolivat.
Vastuu on minulla.
Hei. Voisitkohan auttaa? Olen Mark Clifton,
ja ex-vaimoni on ollut kadoksissa muutaman vuoden -
erään vaarallisen huijarin kanssa.
Olen huolissani hänen turvallisuudestaan nyt kun tiedän, mihin se mies pystyy.
Ehkä Pohjois-Englannissa, mutten tiedä enempää.
Puhuin etsivätoimistolle.
Se onnistui jäljittämään heidän kännykkänsä,
josta soitetaan lapsille ehkä kerran vuodessa.
Se on jäljitetty kahdesti Ranskan televerkkoon.
Uskon vahvasti, että Sandra ja Freegard olivat Ranskassa,
mutten tiedä, missä.
Olen tutkinut asiaa itse.
Katselen nyt kuvia Freegardista beagle-rotuisten koirien kanssa.
Freegard on sekaantunut rotukoirien ostoon ja myyntiin.
Maailma on pieni, ja siinä yhteisössä tunnetaan kaikki.
Olen ollut yhteydessä henkilöön, joka on huolissaan Sandrasta -
ja jolla on ajantasaista tietoa.
Hän ei halua olla kameran edessä tai paljastaa kasvojaan,
mutta hän haluaa tavata minut, mikä on minusta rohkeaa.
Mark tässä.
Hei. Käy sisään. -Kiitos.
Käy istumaan. -Kiitos.
BEAGLET
Miten tapasit kyseisen miehen?
Ilmoitin netissä myytävistä pennuista,
ja hän lähetti viestin.
Hän esitteli itsensä David Cliftonina.
Hän sanoi, etteivät beagleni olleet hyvää laatua.
Hän lupasi auttaa parantamaan pentujeni laatua.
Loukkaavaa, että hän käyttää sukunimeäni.
Hän käyttää useita nimiä. -Niin.
Aloin käydä kauppaa hänen kanssaan.
En saanut olla yhteydessä ihmisiin, joilta ostin koiria.
Hän tuo koiria edestakaisin Ranskasta. -Ranskastako?
Olen melko varma…
Anteeksi. Ranska sai ajatukseni liikkeelle.
Siinä on lista kaikista maksuistani hänelle.
Lähetän rahat Sandra Cliftonin tilille.
237 puntaa eläinlääkäriä varten.
323 puntaa eläinlääkäriä varten.
478 puntaa ostamastani koirasta.
Sandra Clifton, 1 000 puntaa.
Sandra, 750 puntaa.
Sandra, 800 puntaa beaglesta.
Sandra Clifton, 2 345 puntaa.
Kommunikoin Sandran kanssa vain tekstiviestein -
tai sähköpostein.
En ole puhunut hänelle.
Tämä vaikuttaa epäilyttävältä.
Oletko nähnyt laskuja näistä eläinlääkärikäynneistä?
En. Pyysin niitä kyllä, mutta en saanut niitä.
Lopulta hän pyysi rahaa koko ajan,
mutta minulla alkoi olla rahat vähissä,
etenkin kun en saanut todistuksia kuluista.
Soitin ystävälleni.
Hän käski minun googlettaa miestä.
Kävin toimeen, ja hän on Robert Hendy-Freegard.
Se oli epätodellista.
Menin poliisin pakeille. -Otettiinko sinut vakavasti?
Ei niin vakavasti kuin haluaisin.
Kun sitten puhuin Robertin kanssa,
hän sanoi Sandran työskentelevän poliisissa,
joten hän tietäisi, mitä olin kertonut.
Sandra työskenteli hotellin siivousosastolla,
kunnes Robert pakotti tämän lähtemään.
Ei koskaan poliisissa.
Kaikki on valetta.
Aloin nauhoittaa keskustelujamme.
Väitit, ettet puhunut poliisille. -En puhunutkaan.
Sitten en tiedä.
Tiedoissasi lukee, että he puhuttivat sinua viime viikolla.
Väitätkö siis, ettet tehnyt meistä ilmoitusta?
En tehnyt.
Käyn ulkona.
Saatana.
En ole kuullut tuota ääntä vuosiin.
Se tuo mieleen vain epämiellyttäviä muistoja -
ja tuskaa.
En tiedä Sandrasta muuta kuin sen,
että hän katosi, eikä perhe ole nähnyt häntä vuosiin.
Hänen luulisi haluavan tavata lapsiaan.
Jotain kamalaa varmasti tapahtui,
jos hän ei palaa kotiin.
Äiti on yhä Robertin kanssa.
Haluan tavata hänen muita uhrejaan.
Se auttaa selvittämään, mitä tehdä nyt.
Ehkä heidän tietonsa voivat auttaa meitä ja äitiä.
Kuinka kauan asian hyväksymisessä kesti?
Rehellisesti sanottuna siinä meni todella kauan.
Ja joskus se vainoaa minua yhä.
Hän on hyvin vakuuttava. -On.
Hän voi tehdä sen kenelle tahansa.
Meille se on vaikeinta,
sillä vaikka tiedämme sen nyt…
Se on ymmärrettävä. -Niin.
Tiedämme, mitä silloin tapahtui ja syytämme siitä molempia.
Oikeasti hän teki kaiken.
Yrittäkää olla syyttämättä äitiänne. -Niin.
Olisin voinut lähteä, mutta en voinut.
Luultavasti hän voisi lähteä, mutta ei voi.
Niin.
Hänellä ei ole vapautta.
Minulla ei ollut passia tai ajokorttia.
Vau. -Ei keinoa saada pankkitiliä.
Vau.
Jos äitinne on ulkomailla… -Robilla on hänen passinsa.
…hänellä ei ehkä ole passia hallussaan.
Kun ymmärtää, että on elänyt valheessa, tarvitsee tunteen todellisuudesta.
Hänen molemmat vanhempansa ovat poissa,
joten perhettä ei juuri ole hänen tukenaan,
kun hän palaa.
Niin.
Hänellä on teidät.
Pelkäsin, että vanhemmilleni sattuu jotain,
kun olin poissa, enkä saisi korjata…
Niin.
…sanomisiani ja tekemisiäni. -Niin.
On vaikeaa ajatella,
että vaarini kuoli hopeinen possu käsissään.
Hän halusi antaa sen äidille, ja minä lupasin toimittaa sen.
Vaari ei päästänyt siitä irti, ja…
Kun näin häntä viimeisiä kertoja,
hän halusi nähdä tyttärensä.
Jos äitinne tilanne on samankaltainen kuin meidän muiden,
hän on vakuuttunut, ettei voi lähteä.
Ikävä kyllä meidän täytyy odottaa.
Kaikki sanomani ja tekemäni pelaa Robin pussiin.
Voin vain odottaa, että jokin menee pieleen tai…
Että hän tekee virheen.
Se ei ole aivan niin yksinkertaista, sillä odottaisitte ikuisuuden.
Tässä on jotain hyvin pahasti vialla.
Älkää luovuttako.
Hyvä luoja.
Isovanhempieni kuoleman jälkeen äitini peri 300 000 punnan talon.
Suunnitelmani oli pitää talo meidän hallussamme,
sillä pelkäsin Freegardin saavan sen käsiinsä.
Myöhemmin hoitaessani taloa äitini veti minut oikeuteen.
LEEDSIN OIKEUSKESKUS
Maailmanlaajuisen pandemian takia oikeudenkäynnit hoidettiin videon kautta.
Oli surullista, että vuosien jälkeen se oli ainoa keino nähdä äiti.
Äitini uskoi oikeuskäsittelyn ajan täysin, että varastin rahat.
Yritin vain suojella niitä.
Tapaus ei ollut yksinkertainen.
Tuomari, vaikka hän oli puolellani, joutui antamaan kiinteistön äidille.
Sanoin, että Freegard on istunut tuomionsa,
ja ehkä äitisi on onnellinen.
Onko se sinusta mahdollista?
Aiemmin David -
on vieroittanut uhrinsa läheisistään -
ja kontrolloinut kaikkea.
Jos David yrittää vain elää elämäänsä,
miksi hän on tehnyt niin taas?
En tiedä, mikä on oikein.
Tiedän vain sen,
että kokemuksemme jakaminen -
sekä Sarahin ja muiden uhrien tarinoiden kertominen -
on todella tärkeää,
sillä ihmisten on tiedettävä, kuka David on. Tälle on laitettava piste.
Robert David Hendy-Freegardista,
David Cliftonista,
mitä nimeä hän käyttääkään,
on kerrottava, koska hän on aiheuttanut vahinkoa.
Meni siinä kuinka kauan tahansa.
Emme luovuta.
PETER SMITH TEKEE YHÄ TÖITÄ MAATILALLAAN,
HÄN EI AIO ELÄKÖITYÄ
SARAH SMITH ON NYT ONNELLISESTI NAIMISISSA -
JA OSALLISTUU MAATILAN TÖIHIN
JOHN ATKINSON OPETTAA ENGLANTIA ULKOMAILLA -
JA TOIMII LAULAJANA BÄNDISSÄ
SOPHIE JA JAKE TOIVOVAT YHÄ -
SAAVANSA YHTEYDEN ÄITIINSÄ
JUURI ENNEN SARJAN JULKAISUA SAIMME VIESTIN SANDRA CLIFTONILTA
SEN MUKAAN CLIFTONIEN TARINA OLI VALETTA
SANDRA EI OLE KADONNUT, EIKÄ YHTEYS KATKENNUT
LASTEN TULISI HYVÄKSYÄ SANDRAN RAKASTAVAN FREEGARDIA
Tekstitys: Minea Laakkonen